Pena Trevinca

**Pena Trevinca** é un pico da serra do Eixe, no macizo de Pena Trevinca, que fai fronteira entre as provincias de Ourense e Zamora. É o punto de maior altitude do territorio galego pois está a 2127 m sobre o nivel do mar.

Pena Trevinca é ademais un espazo natural galego declarado zona especial de conservación (ZEC) e parte dunha zona de especial protección para as aves (ZEPA) que abrangue o macizo montañoso dos vales glaciais galegos que rodean este pico. A ZEC atravesa parte dos concellos de Carballeda de Valdeorras, A Veiga, Viana do Bolo, Manzaneda e O Bolo. O motivo de protección radica en constituír un ecosistema subalpino galego ben conservado. Ademais, a parte zamorana de Pena Trevinca está recoñecida dentro do Parque Natural do Lago de Seabra e o pico ao completo como parte do lugar de interese xeolóxico dentro do "Altiplano da Serra Segundeira", que se estende por parte da Veiga e de Seabra.

## Xeografía e xeoloxía
### Xeografía
#### Pico de Pena Trevinca e o macizo
O pico de Pena Trevinca coñécese tamén co nome de Pena Trevinca Sur (2127 m). Forma parte dunha serra do macizo de Pena Trevinca que rexistra varias altitudes superiores aos 2000 m, como Pena Negra (2123 m), Pena Surbia (2122 m) ou Pena Trevinca Norte (2041 m).

O grupo de picos de Trevinca están á cabeceira do río zamorano Tera e forman un val glacial. As serras menores que a rodean ocupan os espazos do leste e suroeste de Trevinca. O río Sil limítaas máis ao norte, e os ríos Bibei e Xares nacen na serra e limítana polo oeste.

#### O espazo natural de Pena Trevinca
O espazo natural declarado ZEC ampara a serra Calva e a parte da serra do Eixe. Entre os picos que protexe están Pena Survia, Pena Trevinca, Alto do Torno e o Alto da Corraliza. Desde o pico de Pena Trevinca pódese observar a forma en "U" do val fluvial de orixe glacial do río Tera. Na Pena Trevinca pódense observar pregamentos sinformes.

### Fauna
#### Invertebrados
As especies da flora que están presentes no catálogo galego de especies ameazadas son:. Esta figura de protección abrangue un total de 22.510,3 hectáreas repartidas nos concellos de Carballeda de Valdeorras, A Veiga e Viana do Bolo.

As normativas municipais declararon como espazos de interese local:
* O Teixedal de Casaio.
* O espazo natural “Montes de Pena Trevinca e Texeidal de Casaio”, declarado dentro das normas da provincia de Ourense.
* Zonas húmidas protexidas dentro do "inventario de zonas húmidas galego" como "complexo de lagoas de Trevinca e a lagoa de Sestil Alto" e que prevé nomear os encoros asociados ao río Xares, ás lagoas de Ocelo, da Serpe, do rego de Bidueiro, da Piatorta; e os montes do Candán, o Alto da Veiga do Bidueiro, o Montouto e o Alto da Xurbia.  
* O “Bidueiral de Xares" en Seoane dentro do “Catálogo de árbores senlleiras de Galicia”.

## Etimoloxía do topónimo 
O seu nome é unha evolución de *tri finnica*, tres estremas.

## Galería de imaxes 

Ficheiro:Peña Trevinca vista desde el norte (entre Galicia y Castilla y León).JPG|Alto de Pena Trevinca.
Ficheiro:Peña Trevinca preto da súa falda.JPG|Pena Trevinca, cerca do refuxio de montaña.
Ficheiro:Vistas desde Peña Trevinca (entre Galicia y Castilla y León).JPG|Vistas desde o alto de Pena Trevinca.
Ficheiro:Peña Trevinca, a montaña máis alta de Galicia con 2.157 metros.JPG|Cumes de Pena Trevinca con queiroas.
Ficheiro:Ascenso a Peña Trevinca desde el norte (entre Galicia y Castilla y León) 01.JPG|Pena Trevinca dende o norte. Na chaira pódense ver lagoas e turbeiras e no monte os estratos cunha orientación ascendente.
Ficheiro:Vista de Lombo do Roncin junto a Peña Trevinca - panoramio.jpg|Queiroas nos altos dos montes.
Ficheiro:Ascenso a Peña Trevinca desde el norte (entre Galicia y Castilla y León) 02.JPG|Queiroas e matoxeiras.
Ficheiro:Ascenso a Peña Trevinca desde el norte (entre Galicia y Castilla y León) 03.JPG|Queiroas e matoxeiras.
Ficheiro:Benny Trapp Iberolacerta galani Spanien.jpg|*Iberolacerta galani*.
Ficheiro:Pradorramisquedo.jpg|Aldea de Pradorramisquedo, en Viana do Bolo.
Ficheiro:Eido das estrelas, Valdín, A Veiga,, Galicia (España).jpg|Valdín, A Veiga.

## Notas 
## Véxase tamén 
### Outros artigos 
* Macizo de Pena Trevinca
* O Teixadal
* Parque Natural do Lago de Seabra
* Monumento Natural Lago da Baña
* Macizo Central
### Ligazóns externas 
*